Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 2 Pv 540/12/1105	Bratislava V, 9.4.2015
EEČ : 2-12-102-2015

U Z N E S E N I E

Trestná vec:	obvinený XXXXX  
Prečin:	Falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky podľa § 352 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: nezamestnaný
sa v skúšobnej dobe, určenej uznesením prokurátora Okresnej prokuratúry Bratislava V zo dňa 7.11.2012, spisová značka 2 Pv 540/12/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v presne nezistenom čase na presne nezistenom mieste si dal vyhotoviť nepravú verejnú listinu - Vysvedčenie o maturitnej skúške zo Strednej zdravotníckej školy na Záhradníckej ulici č. 44 v Bratislave, študijný odbor  zameranie zdravotnícky asistent, ktoré boli na meno XXXXX, nar. XXXXX, pričom uvedené vysvedčenie o maturitnej skúške v mesiaci júl 2012 poslal doporučene poštou na Strednú zdravotnícku školu na Strečnianskej ulici č. 20 v Bratislave spolu s prihláškou na denné vyššie odborné štúdium a životopisom, pričom na Strednej zdravotníckej škole na Záhradníckej ulici nikdy neštudoval, nepravá listina (vysvedčenie) od sa líšila od pravej v časti podpisových  doložiek, lebo na nej bola uvedená podpisová doložka riaditeľa školy XXXXX, ktorá v uvedenom období nebola riaditeľkou školy, bola tiež podpísaná triednym učiteľom, ktorý tam nemal byť, oproti pravej, bola na nej tiež uvedená nesprávna citácia vyhlášky o ukončovaní štúdia na stredných školách a tiež kolónka s označením percentil v teoretickej časti odbornej zložky bola vyplnená a podľa správnosti mal byť parafovaná.  

Uznesením prokurátora Okresnej prokuratúry Bratislava V zo dňa 7.11.2012, spisová značka 2 Pv 540/12/1105, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Poverený príslušník PZ Okresného riaditeľstva PZ Bratislava V, Obvodného oddelenia PZ Petržalka – juh uznesením spis. zn. ORP – XXXXX zo dňa 05.09.2012 podľa  § 206 ods. 1 Trestného poriadku vzniesol obvinenie XXXXX pre prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1  Trestného zákona, ktorého sa dopustil na skutkovom základe na tom skutkovom základe, že 
- v presne nezistenom čase na presne nezistenom mieste si dal vyhotoviť nepravú verejnú listinu - Vysvedčenie o maturitnej skúške zo Strednej zdravotníckej školy na Záhradníckej ulici č. 44 v Bratislave, študijný odbor  zameranie zdravotnícky asistent, ktoré boli na meno XXXXX, nar. XXXXX, pričom uvedené vysvedčenie o maturitnej skúške v mesiaci júl 2012 poslal doporučene poštou na Strednú zdravotnícku školu na Strečnianskej ulici č. 20 v Bratislave spolu s prihláškou na denné vyššie odborné štúdium a životopisom, pričom na Strednej zdravotníckej škole na Záhradníckej ulici nikdy neštudoval, nepravá listina (vysvedčenie) od sa líšila od pravej v časti podpisových  doložiek, lebo na nej bola uvedená podpisová doložka riaditeľa školy XXXXX, ktorá v uvedenom období nebola riaditeľkou školy, bola tiež podpísaná triednym učiteľom, ktorý tam nemal byť, oproti pravej, bola na nej tiež uvedená nesprávna citácia vyhlášky o ukončovaní štúdia na stredných školách a tiež kolónka s označením percentil v teoretickej časti odbornej zložky bola vyplnená a podľa správnosti mal byť parafovaná.  

 Uznesením prokurátora Okresnej prokuratúry pre Bratislavu V sp. zn.  2 Pv 540/12/1105 zo dňa 07.11.2012, ktoré nadobudlo právoplatnosť dňa 20.11.2012, bolo trestné stíhanie proti obvinenému  XXXXX podmienečne  zastavené podľa § 216 ods. 1  Trestného poriadku a podľa  § 216 ods. 2 Trestného poriadku bola obvinenému určená skúšobná doba v trvaní 24 mesiacov. Skúšobná doba podmienečného zastavenia trestného stíhania začala plynúť právoplatnosťou uznesenia o podmienečnom zastavení trestného stíhania.

 Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Po uplynutí skúšobnej doby podmienečného zastavenia trestného stíhania bolo zisťované, či obvinený XXXXX v jej priebehu viedol riadny život.

Preskúmaním na vec sa vzťahujúceho spisového materiálu  som zistila, že obvinený XXXXX v priebehu plynutia skúšobnej doby nebol súdne trestaný, a taktiež nie je proti nemu aktuálne vedené trestné stíhanie pre podozrenie zo spáchania iného trestného činu. Bol priestupkovo postihnutý za drobné priestupky na úseku dopravy. Obvinenému nebola v rozhodnutí o podmienečnom zastavení trestného stíhania uložená povinnosť nahradiť spôsobenú škodu, nakoľko škoda spôsobená nebola. Obvinenému neboli uložené ani iné obmedzenia v zmysle ustanovenia § 216 ods. 4 Trestného poriadku.

Vzhľadom k vyššie uvedenému konštatujem, že obvinený XXXXX v priebehu skúšobnej doby, ktorá mu bola stanovená, viedol riadny  život a keďže obvinený splnil všetky zákonné predpoklady uvedené v ustanovení § 217 ods. 1 Trestného poriadku, rozhodla som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Monika Holzerová
prokurátorka